armvectores/hy_wikipedia_2023 huggingface dataset:
Tragedy (երգ)

«Tragedy» (հայ․՝ Ողբերգություն), Bee Gees խմբի երգը Spirits Having Flown ալբոմից, թողարկվել է 1979 թվականին։ 1979 թվականի փետրվարի 25-ին երգը դարձել է № 1 հիթ UK Singles Chart-ում, իսկ երեթ շաբաթ անց գլխավորել է Billboard Hot 100 հիթ-շքերթը։


== Պատմություն ==
Բարին, Ռոբինը և Մորիս Գիբը գրել են այս և «Too Much Heaven» երգերը «Սերժանտ Պեպերի միայնակ սրտերի ակումբի նվագախումբը» ֆիլմում նկարահանումներից ազատ ժամանակ, որտեղ նրանք գլխավոր դերեր են խաղացել։ Նույն երեկոյան նրանք գրել են «Shadow Dancing» երգը, որը կատարել է նրանց եղբայրը՝ Էնդի Գիբը։ Երգը հասել է US Billboard Hot 100-ի առաջին հորիզոնականին։ «Tragedy»-ն առաջին հորիզոնականից դուրս է մղվել Գլորիա Գեյնորի «I Will Survive» երգով, սակայն 2 շաբաթ անց կրկին առաջին տեղն է գրավել ևս 7 օրով։


== Հիթ-շքերթներ և հավաստագրեր ==


=== Շաբաթական հիթ-շքերթներ ===
Քևին Նվանկվոր

Քևին Նվանկվոր (անգլ.՝ Kevin Nkem Nwankwor, օգոստոսի 15, 1976(1976-08-15), Issele-Uku, Aniocha North, Դելտա, Նիգերիա), ծնունդով նիգերիացի կինոդերասան, կինոռեժիսոր և պրոդյուսեր, ով լայն ճանաչում ու համբավ է ձեռք բերել որպես «Ներքին թշնամի» (Enemy Within) և «Մոր սերը» (A Mother's Love) կինոնկարների սցենարիստ ու պրոդյուսեր, ֆիլմեր, որոնք ընտրական փուլը հաղթահարելով՝ մրցութային ցուցադրության են ներկայացվել Գվինեթ կենտրոնի և Մարբելայի միջազգային կինոփառատոներում (Gwinnett Center Film Festival and Marbella International Film Festival):


== Կենսագրություն ==
Քևինը ծնվել է Նիգերիայի Դելտա նահանգի Իսելե Ուկվու քաղաքում, որտեղ էլ տարրական ու միջնակարգ կրթություն է ստացել։ 2000 թվականին ավարտել է Օվերիի դաշնային տեխնոլոգիական համալսարանը՝ ստանալով նախագծերի կառավարման բակալավրի աստիճան։ Համալսարանում սովորելու տարիներին, ուսմանը զուգահեռ, նկարահանվել է նոլիվուդյան  «Թշնամիներ» (Enemies) և «Անսիրտը» (Heartless) ֆիլմերի գլխավոր դերերում՝ ընկերակցելով ճանաչված դերասաններ Քանայո Օ Քանայոյին, Սեյնթ Օբիին, Էուչարիա Անունոբիին։ Նա նաև ստեղծել է «Երկնային թատրոն» («The Heavenly Theater») անվանումը կրող քրիստոնեական դրամատիկական թատերախումբ, միաժամանակ գրել է կարճ պիեսներ (In The Den of Agbalakwem I & II, Ashes of Regret):
2008 թվականին Քևինը տեղափոխվել է Ամերիկայի Միացյալ Նահանգներ, բնակություն հաստատել Ատլանտայում, շարունակել ուսումնառությունը, ստացել մարքեթինգի, բիզնեսի կառավարման մագիստրոսի, հետագայում՝ Նյու Յորքի կինոակադեմիայից՝ նաև կինոարտադրության բնագավառում գեղարվեստի մագիստրոսի աստիճան։ «Ներքին թշնամի» (Enemy Within) և «Մոր սերը» (A Mother's Love) կինոնկարների ստեղծմանը որպես սցենարիստ ու պրոդյուսեր մասնակցելուց հետո նա ձեռնամուխ է եղել իր առաջին ռեժիսորական աշխատանքին՝ «Գայթակղելով ճակատագրին» (Tempting Fate) ֆիլմի նկարահանմանը (ֆիլմը ներկայացվել է համաաֆրիկյան կինոփառատոնում և ամերիկյան Indie Fest-ում)։


== Ֆիլմագրություն ==
In The Den of Agbalakwem I (1996) (սցենարիստ)
In The Den of Agbalakwem II (1996) (սցենարիստ)
Enemies (1997) (դերասան)
Heartless (1997) (դերասան)
Ashes of Regret (1998) (սցենարիստ)
Enemy Within (2012) (սցենարիստ, պրոդյուսեր)
A Mother's Love (2012) (սցենարիստ, պրոդյուսեր)
Tempting Fate (2015) - (սցենարիստ, պրոդյուսեր, ռեժիսոր)
Muna (2019) (ռեժիսոր և պրոդյուսեր)


== Ծանոթագրություններ ==


== Արտաքին հղումներ ==
Քևին Նվանկվոր Internet Movie Database կայքում
Ֆրանսիական բանակի գեներալ

Ֆրանսիական բանակի գեներալ (ֆր.՝ général d’armée), պաշտոնական կոչում Ֆրանսիայի զինված ուժերում, որը պաշտոնապես հետևում է Ֆրանսիայի մարշալի կոչմանը, սակայն չի ենթարկվում վերջինիս։


== Պատմություն ==
Կոչումը սահմանվել է 1939 թվականի հունիսի 6-ին, Ֆրանսիայի Հանրապետության նախագահի հրամանագրով, որը հրապարակվել է Journal Officiel de la République Française պարբերականով, ռազմածովային նավատորմի և ավիացիայի նախարարների համատեղ զեկույցից հետո։ Նրանք եկել են այն եզրակացության, որ ավելի բարձր հիերարխիան ավելի հաճախ կապված է եղել այլ երկրներից մեկի հետ, որը հաճախ ունեցել է ավելի քան երկու գեներալի կոչում։ Ըստ անհրաժեշտության` այդ հարցի լուծման համար ստեղծվել է երկու պաշտոն` բանակի գեներալ և կորպուսի գեներալ։ Հրամանագիրը նախատեսում էր նաև, որ դիվիզիոնային գեներալները, որոնք արդեն ղեկավարում էին կորպուսը, կորպուսային գեներալներ էին, իսկ բարձրագույն զինվորական խորհրդի կազմում ընդգրկված գեներալները՝ բանակային գեներալներ։


== Ֆրանսիական բանակի առանձնահատկություններ ==
Պաշտոնապես սա բարձրագույն հրամանատարական պաշտոններ զբաղեցնող դիվիզիոն գեներալների «կոչումն ու անվանումն է» (rang et appellation) (բանակի շտաբի պետ (գլխավոր շտաբ), Ֆրանսիայի նախագահի անձնական ռազմական շտաբի պետ, ցամաքային զորքերի շտաբի պետ, ազգային ժանդարմերիայի գլխավոր տնօրենի և այլն)), սակայն զինվորական կոչում չէ։
Տարբերանշանն առանձնանում է ուսադիրների վրայի հինգ աստղերով։
Փարիզի ռազմական շրջանի հրամանատարն իր ուսադիրներին կրում է վեց աստղիկ` անկախ իր ունեցած կոչումից։
Ֆրանսիայի ռազմաօդային ուժերում այն համապատասխանում է ռազմաօդային ուժերի բանակի գեներալի կոչմանը (ֆր.՝ General d’Armee Aerienne), ռազմածովային նավատորմում` ծովակալի կոչմանը (ֆր.՝ Amiral):


== Տես նաև ==
Գեներալիսիմուս
Գեներալ


== Ծանոթագրություններ ==


== Արտաքին հղումներ ==
Ministère de la Défense «Planche des grades dans l’armée de terre»
Ministère de la Défense «Les grades de l’armée de terre, les officers généraux»
Կարֆիցի

Կարֆիցի (իտալերեն՝ Carfizzi), կոմունա Իտալիայում, գտնվում է Կալաբրիա մարզի Կրոտոնե գավառում։
Բնակչությունը 868 մարդ, բնակչության խտությունը 42.7 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 88817։ Հեռախոսային կոդ՝ 0962։
Բնակչության հովանավոր սուրբ է համարվում Saint Venera:


== Ծանոթագրություններ ==
Ապարանք

Անվան այլ կիրառումների համար տե՛ս՝ Ապարանք (այլ կիրառումներ)Ապարանք կամ ամարաթ, բնակության համար նախատեսված շինություն։ Ապարանքի մեջ մտնում է բնակարանային համալիրի ամբողջական կազմը՝ բաղկացած կոմունալ, տնտեսական և բնակելի առանձնամասերից։
Հնում «ապարանք» բառի տակ հասկացվել, են դղյակի կամ պալատի բնակելի հատվածները, շինություն առհասարակ և նույնիսկ բնակատեղի (ապարանք բառից է առաջացել ներկայիս Ապարան շրջկենտրոնի անունը)։ Հայ ճարտարապետության մեջ հայտնի են Բագրատունյաց ապարանք Անիում, կաթողիկոսական ապարանքները Դվինում և Զվարթնոցում, իշխանական ապարանք Արուճում, Արծրունիների ապարանք Աղթամարում։


== Տես նաև ==
Մելիքական ապարանքներ
1397

1397 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1397 թվականն է, 
XIV դարի 97-րդ տարին։


== Դեպքեր ==
Սրտենսկի վանքի կառուցում


== Ծնունդներ ==
Մայիսի 15 – Սեջոնգ Մեծ, Կորեայի առաջնորդ (վ. 1450)
Հունիսի 15 – Պաոլո Ուչելլո նկարիչ Ֆլորենցիայից (վ. 1475)
Նոյեմբերի 15 – Հռոմի պապ Նիկողայոս V (վ. 1455)


== Մահեր ==


== Ծանոթագրություններ ==
Գալեյ-Բուզատ

Գալեյ-Բուզատ (ռուս.՝ Галей-Бузат, բաշկիրերեն՝ Ғәли-Буҙат), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զաքարո

Զաքարո (վրաց.՝ ზაქარო), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 760 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 558 մարդ։


== Ծանոթագրություններ ==
Օրոտելի

Օրոտելի (իտալերեն՝ Orotelli), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը կազմում է 2314 մարդ, իսկ բնակչության խտությունը՝ 37.81 մարդ/կմ², ընդգրկում է 61.2 կմ² տարածք։ Փոստային ինդեքս՝ 8020։ հեռախոսային կոդ՝ 0784։
Իլ-76-ի ավիավթար Ալժիրում

Իլ-76-ի ավիավթար Ալժիրում, տեղի է ունեցել 2018 թվականի ապրիլի 11-ին Ալժիրում։ Ալժիրի ռազմաօդային ուժերին պատկանող Իլ-76 ինքնաթիռը ավիավթարի է ենթարկվել Ալժիրի Բլինդա նահանգի Բիֆարիկ ռազմաօդային բազայի մոտակայքում։ Զոհվել է 257 մարդ։
Այս աղետը 2003 թվականի Թամանրասեթի Բոինգ 737-ի ավիավթարից հետո երկրորդն է իր մեծությամբ։ Աշխարհում ամենախոշոր ավիավթարն է, որ հաջորդել է Դոնեցկի 2004 թվականի Բոինգ 777-ի աղետին, նաև 2003 թվականի իրանի Կերման քաղաքի մոտ տեղի ունեցած ավիավթարից հետո երկրորդն է գրավում ԻԼ-76-երի աղետների շարքում ։ Զոհերի քանակով աշխարհում 20-րդ ավիավթարն է։


== Ինքնաթիռ ==
Ինքնաթիռն արտադրվել է Տաշքենդի Չկալովի անվան ավիացիոն արտադրական միավորումում։ Շահագործման է հանվել 1994 թվականի դեկտեմբերի 11-ին գործարանային՝ 043419636 և սերիական՝ 91-09  համարներով։
2003 թվականին Ստարայա Ռուսա քաղաքի համար 123 ավիավերանորոգման գործարանում կապիտալ-վերականգնողական վերանորոգում է անցել։ Այդ պահին ունեցել է 2110 ժամ թռիչք և 1494 «թռիչք-վայրէջք»։
2014 թվականի նոյեմբերից մինչև 2015 թվականի սեպտեմբեր կապիտալ վերանորոգվել է Մոսկվայի մարզի Ժուկովսկի քաղաքում։
Պատկանել է Ալժիրի ռազմաօդային ուժերին։


== Աղետը ==
Ինքնաթիռը աղետի է ենթարկվել տեղական ժամանակով 08:00-ին Բուֆարիկ օդանավակայանից օդ բարձրանալուց մի քանի րոպե անց։ Ընկել է Ալժիրի մայրաքաղաքից 30 կմ հեռու։
50 մետր բարձրանալուց հետո բռնկվել է ինքնաթիռի աջ թևը։ Անձնակազմը փորձել է օդանավը ետ շրջել և իջեցնել օդանավակայանում։ Բայց ինքնաթիռը վառվելով վայր է ընկել և հարվածելով գետնին լիովին ավերվել է։


== Անձնակազմ և ուղևորներ ==
Ինքնաթիռում գտնվել են անձնակազմի տասը անդամները և 247 ուղևոր, որոնց մեծ մասը ալժիրցի զինվորականներ են եղել։ Ուղևորների մեջ եղել են Պոլիսարիո ճակատի 26 անդամ։ Ինքնաթիռում գտնվող բոլոր անձինք զոհվել են։


== Ծանոթագրություններ ==
Մամուշի (գյուղ, Տյոմկինսկի շրջան)

Մամուշի (ռուս.՝ Мамуши), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8009) Բիգուին

(8009) Բիգուին (անգլ.՝ Beguin), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 25-ին Քրիստիան Պոլասի կողմից Կոսոլում։
Միջին հեռավորությունը Արեգակից կազմում է 2,771153 ա. մ., առավելագույնը մոտենում է 2,3231 ա. մ. հեռավորության վրա և հեռանում 3,2192 ա. մ.։ Արեգակի շուրջ մեկ ամբողջական պտույտ է կատարում 1684,96 երկրային օրվա ընթացքում, իր ուղեծրով շարժվելով միջինում 0,213655 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 36,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8009) Բիգուին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լայմեն շրջան (Հարավային Դակոտա)

Լայմեն շրջան (անգլ.՝ Lyman County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 4.248 կմ² է, բնակչությունը՝ 3.755 մարդ (2010 թ. տվյալներով)։ Շրջկենտրոնն է Քենեբեք բնակավայրը։ Կազմավորվել է 1873 թ.։
Վելիկայա Լեպետիխայի շրջան

Վելիկայա Լեպետիխայի շրջան (ուկրաիներեն՝ Великолепетиський район), շրջան Ուկրաինայի Խերսոնի մարզում։
Ստեղծվել է 1956 թվականին։ Վարչական կենտրոնը՝ Վելիկայա Լեպետիխա։


== Աշխարհագրություն ==
Շրջանի տարածքի մակերեսը կազմում է 1140 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 17255 մարդ։ Բնակչության խտությունը կազմում էր 15,14 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բոբրովիցայի շրջան

Բոբրովիցայի շրջան (ուկրաիներեն՝ Бобровицький район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Բոբրովիցա։


== Աշխարհագրություն ==
Շրջանի տարածքի մակերեսը կազմում է 1418 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 38200 մարդ։ Բնակչության խտությունը կազմում էր 26,94 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մառլոն Տեյշեյրա

Մառլոն Լուիզ Տեյշեյրա (անգլ.՝ Marlon Teixeira, սեպտեմբերի 16, 1991(1991-09-16), Սանտա Կատարինա, Բրազիլիա), բրազիլացի մոդել է՝ պորտուգալական, ճապոնական և բնիկ բրազիլական ծագումով։ Ծնվել է Սանտա Կատարինայում (Բրազիլիա)։


== Գործունեություն ==
Սկսել է իր կարիերան, երբ տատիկը ներկայացրել է Տեյշեյրային իրենց ընտանիքի ընկերոջը՝ Անդերսոնին, ով Way Model Management մոդելային գործակալության սեփականատարն էր։
Քայլել է այնպիսի հայտնի բրենդների և դիզայներների շոուերի համար, ինչպիսիք են՝ Armani, Dolce & Gabbana, DSquared², Ռոբերտո Կավալի, Ժան Պոլ Գոտյե և այլն։ Հայտնվել է տարբեր ամսագրերի շապիկներին, օրինակ՝ L'Officiel Hommes, Essential Homme, Fiasco, Made in Brazil, Client, և Hercules։ Բացի այդ հայտնվել է նաև հայտնի ամսագրերի շապիկներին՝ GQ, Vogue Espana, V, Elle, W ՝ Ջենիֆեր Գուդվինի հետ միասին և Vanity Fair ամսագրում Շակիրայի հետ համատեղ։
2011 թվականին նա և հոլանդացի մոդել Մառլոս Հորսթը դարձան Diesel–ի նոր օծանելիքի դեմքը, որը կոչվեց «Diesel Fuel for Life Denim Collection»։ Օծանելիքի գովազդը լուսանկարել էր Թերի Ռիչարդսոնը, իսկ տեսահոլովակի ռեժիսորը Մելինա Մացուկասն էր։ 2013 թվականին նա և Ջորջիա Մեյ Ջագերը դարձան Ռոբերտո Կավալիի «Just for him» օծանելիքի, իսկ 2015 թ.–ին Մեգան Ֆոքսի հետ Avon–ի «Instinct» օծանելիքի դեմքերը։
Տեյշեյրան հաղթեց «Ամենագեղեցիկ տղամարդ մոդելը» 2015 թվականի մրացանակը՝ Spanish Glamour ամսագրի կողմից։ Այժմ Տեյշեյրան ըստ Յահուի և CNN–ի համարվում է 10 ամենաթեժ մոդելներից մեկը։
Տեյշեյրան նկարահանվել է Ֆիլիպ Կիրկորովի «Snow» երգի տեսահոլովակում։
Նկարահանվել է հայտնի կանանց հետ, ինչպիսիք են՝ Ջիզել Բունդշեն, Մեգան Ֆոքս, Շակիրա, Ալեսանդրա Ամբրոսիո, Մադոննա, Իզաբել Գուլար, Ադրիանա Լիմա, Իրինա Շեյք, Քենդիս Սվեյնփոլ, Ստեֆանի Սեյմուր և այլոց հետ։


== Մրցանակներ ==
Նա այժմ ներգրավված է «Թոփ տղամարդ իկոնա» և «Ամենասեքսուալ տղամարդիկ» models.com–ի կազմած ցանկում։ 2011 թվականին անվանվեց որպես լավագույն տղամարդ մոդել Client, Made in Brazil և Hola! ամսագրերի կողմից։ Ստացել է tFS Style Awards մրցանակ, որպես 2013 թվականի լավագույն տղամարդ մոդել։ Ստացել է նաև Portugal Fashion Awards 2012, LIA Awards 2011 արծաթե և Clio Awards 2012 բրոնզե մրցանակներ։


== Անձական կյանք ==
Նրա սիրելի զբաղմունքներն են չմշկասահքը, լողալը, ճանապարհորդելը, ֆիլմեր դիտելը, նոր բաներ սովորելը և կիվիի հյութ խմելը։ Նրա լավագույն ընկերը բրազիլացի մոդել Ֆրանցիսկո Լաչովսկին է։


== Ծանոթագրություններ ==
Վելիկի Վիստորոպ

Վելիկի Վիստորոպ (ուկրաիներեն՝ Великий Вистороп), գյուղ Ուկրաինայի Սումիի մարզի Լեբեդինի շրջանում։ Հիմնադրվել է 17-րդ դարում։
2001 թվականի տվյալներով Վելիկի Վիստորոպ գյուղում բնակվում էր 982 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քուրաշի

Քուրաշի (վրաց.՝ ქურაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 15 մարդ։


== Ծանոթագրություններ ==
Լռակյաց գերմանամուկը

Լռակյաց գերմանամուկը (ռուս.՝ Хомяк-молчун), խորհրդային կարճամետրաժ մուլտֆիլմ, որը նկարահանվել է 1972 թվականին։ «Ուրախ կարուսել» մուլտիպլիկացիոն ալմանախի երեք սյուժեներից երկրորդն է։


== Սյուժե ==
Փքված այտերով գերմանամուկը քայլում էր անտառով` որևէ մեկին ուշադրություն չդարձնելով և նույնիսկ առանց բարևելու։ Յուրաքանչյուրը, որ ցանկանում էր ողջունել նրան և զրուցել հետը, միայն անքաղաքավարի լռության էր արժանանում։ Գերմանամուկի այդ պահվածքը զայրացնում էր բոլորին, և բոլորն սկսում են նրան ալարկոտ անվանել։ Իսկ գերմանամուկը, ոչ մեկին չլսելով, գնում էր դեպի իր բույնը՝ թաթերով պահելով իր այտերը։ Տուն հասնելով` նա իր բերանից թափում է մեծ քանակությամբ հացահատիկ։


== Նկարահանող խումբ ==


== Գրաքննություն ==
Ըստ գրաքննիչների պնդումների՝ մուլտֆիլմի վերջին տեսարանը կրճատվել է։ Մուլտֆիլմի ամենավերջում, երբ գերմանամուկը հացահատիկը տանում է իր պահեստ, լսվում է նրա մենախոսությունը․ «Լավ, թող նրանք ինձ սովորեցնեն, իսկ ես, ոչ մի բառ չասելով, մի փութ հացահատիկ բերեցի իմ բույն»։ Մենախոսության հաջորդ մասն ու սյուժեն կտրված են․ «Ոչ ոք դա չի տեսել, ոչ ոք դա չգիտի, ոչ ոք նախանձով չի նայել։ Լռակյաց լինելն ավելի լավ է»։ Եվ այդ ժամանակ հացահատիկի կույտը թափվում է ներքև, գետնի տակ։ Փոսից դուրս է գալիս խլուրդը ու ասում․ «Շշշշ»։ Այդպես գերմանամուկը դատարկաձեռն է մնում։


== Ծանոթագրություններ ==


== Արտաքին հղումներ ==
«Լռակյաց գերմանամուկը»(անգլ.) ֆիլմը Internet Movie Database կայքում
«Լռակյաց գերմանամուկը» մուլտֆիլմը «Անիմատոր.ռու» կայքում
«Լռակյաց գերմանամուկը» online-mult կայքում
Энциклопедия отечественной мультипликации (авт. Сергей Капков, «Алгоритм», 2006)
Դավիթ Համբարձումյան

Դավիթ Գրիգորի Համբարձումյան (հունիսի 24, 1956(1956-06-24), Կապան, Հայկական ԽՍՀ, ԽՍՀՄ - հունվարի 11, 1992(1992-01-11), Երևան, Հայաստան), հայ ջրացատկորդ։ Սպորտի վաստակավոր վարպետ (1984)։ Ավարտել է Ֆիզիկական կուլտուրայի հայկական պետական ինստիտուտը (1978)։   ՀԽՍՀ ջրացատկի հավաքականի մարզիչ (1985-1987),  ՀԽՍՀ սպորտպետկոմի նախագահի տեղակալ (1987-1992) ։ Մոսկովյան օլիմպիական խաղերի (1980) և աշխարհի գավաթի խաղարկության (1983) բրոնզե մեդալակիր, Եվրոպայի չեմպիոն (1981, 1983) և գավաթի գավաթակիր (1984),  ԽՍՀՄ բազմակի չեմպիոն (1972-84) և գավաթակիր (1975, 1977, 1984), ԽՍՀՄ ժողովուրդների սպարտակիադաների հաղթող (1975, 1983)։ 1993 թվականից Համբարձումյանի անունով է կոչվում ՀՀ օլիմպիական հերթափոխի ջրացատկի մանկապատանեկան դպրոցը։


== Կենսագրություն ==
Ծնվել է 1956 թվականին Կապան քաղաքում։ Հայրը՝ Գրիգորի Համբարձումյանը (առավել հայտի էր Գիլոն անուով) եղել է ֆուտբոլիստ, երկար տարիներ խաղացել է Կապանի «Լեռնագործ» ակումբում,  նա առաջին հայ ֆուտբոլիստն է, որը հրավիրվել է ԽՍՀՄ հավաքական, 1961 թվականին  ընդգրկվել է  ԽՍՀՄ լավագույն 33 ֆուտբոլիստների ցանկում։ Մայրը Ալիսան զբաղվել է մարմնամարզությամբ։


== Մարզական կարիերա ==
1963 թվականին Դավիթի ընտանիքը տեղափոխվում է Երևան, որտեղ էլ Դավիթը 1965 թվականից սկսում է զբաղվել լողով։ Նրա մարզիչը եղել է Լավրենտի Թառոյանը։ Նրա առաջին լուրջ հաջողությունը 1972 թվականին էր, երբ նա դարձավ ԽՍՀՄ չեմպիոն։ Հետագայում նա այդ կոչումը նվաճել է ևս 15 անգամ։
1971-1984 թվականներին Դավիթն ընդգրկված է եղել  ԽՍՀՄ հավաքականի կազմում։ 1972 թվականին մասնակցել է Մյունխենի օլիմպիական, 1976 թվականին՝  Մոնրեալի օլիմպիական խաղերին։ 1980 թվականին, Մոսկվայի օլիմպիական խաղերին նվաճել է բրոնզե մեդալ։
1981 և 1983 թվականներին դարձել է Եվրոպայի չեմպիոն։
1984 թվականի Լոս Անջելեսի օլիմպիական խաղերին  ԽՍՀՄ հավաքականը բոյկոտեց օլիմպիադան և չմասնակցեց  մրցումներին։ Օլիմպիական խաղերից դուրս մնաց նաև Դավիթ Համբարձումյանը, ինչից հետո էլ ավարտեց իր մարզական կարիերան։
Կարիերայի ավարտից հետո Դավիթ Համբարձումյանը նշանակվում է «Դինամո» ուսումնամարզական բաժնի պետ, որոշ ժամանակ անց՝ սպորտկոմիտեի նախագահի տեղակալ։
Մահացել է 1992 թվականի հունվարի 8-ին։ Նրա մոտ արձանագրվել էր սրտի կանգ։
Դավիթ  Համբարձումյանի անունով է կոչվում ՀՀ օլիմպիական հերթափոխի ջրացատկի մանկապատանեկան դպրոցը և Կապանի «Դավիթ Համբարձումյանի անվան մանկապատանեկան մարզադպրոց»։


== Ծանոթագրություններ ==


== Արտաքին հղումներ ==
Соколов Г. П. Олимпийская команда СССР/Игры XXII Олимпиады. Москва, 1980.
Профиль на сайте
Ադամելիտ

Ադամելիտ, ալկալային խմբի գրանիտային ապար՝ կազմված հիմնականում պլագիոկլազ, քվարց, կալիումական դաշտային սպաթ, փայլար միներալներից։ Կառուցվածքը բյուրեղային է, գույնը՝ բաց մոխրագույն կամ վարդագույն։ Տարածված է Մեղրու պլուտոնի հարավարևմտյան մասում։ Կայուն ֆիզիկամեխանիկական հատկությունների շնորհիվ որոշ տարատեսակներ օգտագործվում են շինարարության մեջ։


== Անվան ծագումնաբանություն ==
Ադամելիտ բառն առաջացել է Իտալիայի Ադամելո լեռան անունից։
Վաչե Օհանյան

Վաչե Արիստակեսի Օհանյան (1905, Թավրիզ, Իրան - 1992, Երևան, Հայաստան), հայ գրող։


== Կենսագրություն ==
Վաչե Օհանյանը ծնվել է Իրանի Թավրիզ քաղաքում 1905 թ.։ Եղել է Հրաչյա Աճառյանի աշակերտը, դպրոցն ավարտել է 1922 թ. գերազանցությամբ։ Նույն տարում ընդունվել է ընդհատակյա կոմերիտական կազմակերպություն։ Հոր մահվանից հետո ուսումը շարունակելու նպատակով Թավրիզից տեղափոխվել Երևան, ուր ընդունվել է Երևանի համալսարանի գյուղատնտեսական ֆակուլտետը։
1924 թ. Հայաստանի Կոմերիտմիության Կենտրոնական կոմիտեի առաջադրանքով անցել է կոմերիտական աշխատանքի։ Եղել է Լենինականի մարզային կոմիտեի հրահանգիչ, Ղափանի շրջանային կոմիտեի քարտուղար։ Կոմերիտմիությունում եղել է 1922-1928 թթ.։
1927—1929 թթ. զորակոչվել է և ծառայել է հայկական դիվիզիայի 1–ին գնդում։ 1929—1930 թթ. աշխատել է որպես բանվոր Բաքվի բիդոնի գործարանում։ 1930-1937 թթ. աշխատել է մամուլում՝ պատասխանատու քարտուղար «Մաչքուլ», «Սույգյուղ», «Բանվոր» թերթերում, եղել է նաև «Բանվոր» թերթի խմբագիր։ 1937 թ. եղել է Լենինականի քաղկոմի ագիտրոպի բաժնի վարիչ։ 1925 թվականից կոմունիստական կուսակցության անդամ է։
1937 թ. հեռացվել է կուսակցության շարքերից և դատապարտվել 8 տարի ազատազրկության կեղծ մեղադրանքներով՝ իբրև «հակահեղափոխական, ազգայնական կազմակերպության անդամ»։ Աքսորից ազատվել է 1944 թ. լավ աշխատանքի համար, ժամկետից շուտ։ 1945—1948 թթ. աշխատել է Երևանի քաղսովետի տպարանում, որպես գործարանի պետ, տեխնոլոգ և այլն։ 1949 թ. աքսորվել է Կրասնոյարսկի երկրամաս, ուր աշխատել է Աբանակի շրջանի գյուղերից մեկում մինչև 1955 թ. հոկտեմբերը։
Վերադառնալով 1955 թ. Երևան, վերականգնվել է կուսակցության շարքերում։ Աշխատել է որպես խմբագիր Հայպետհրատում, հետո 1956—60 թթ. խմբագիր և խմբագրության վարիչ Հայուսդասհրատ-ում, 1960—1962 թթ. եղել է նույն հրատարակչության գլխավոր խմբագիր, իսկ 1962 թվականի դեկտեմբերից եղել այդ հիմնարկության տնօրենը մինչև 1965 թ., երբ անցել է թոշակի։ Հետագայում աշխատել է Մարքսիզմ-Լենինիզմի ինստիտուտում։ 1991 թ. հրատարակել է գիրք՝ «Առանց հանցանքի տասնութ տարի», ուր նկարագրել է իր փորձությունները աքսորում անցկացրած դաժան տարիներին։
Վաչե Օհանյանը մահացել է 1992 թ.։


== Ծանոթագրություններ ==
Ծկադիսի

Ծկադիսի (վրաց.՝ წკადისი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Ամբրոլաուրից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Հովսեփ Ապօրինածին

Հովսեփ, Հովսեփ Ապօրինածին, Հովսեփ Եպափրոդիտոս (ծննդյան թիվն անհայտ է-778), Պավլիկյան շարժման առաջնորդ՝ 748 թվականից։ Արաբական հալածանքներից խուսափելով՝ իր հետևորդներով ապաստանել է Պոնտոսի Եպիսպարիս ավանում։ Սակայն այնտեղ էլ հալածվել է Կրիկորակես իշխանից (հավանաբար՝ Գրիգոր Բ Մամիկոնյան) և փախել Փռյուգիա։ Ապաստանելով Պիսիդիայի Անտիոք քաղաքում՝ 30 տարի վարդապետել է պավլիկյան ուսմունքը։ Հիմնադրել է նաև Պավլիկյանների հայտնի վեց համայնքներից մեկը (Փիլիպպեցվոց անունով)։
Սելևկյան տերություն

Սելևկյանների կայսրություն (հին հունարեն՝ Βασιλεία τῶν Σελευκιδῶν, Basileía tōn Seleukidōn), Հելլենական պետություն, որը ղեկավարել է Սելևկյանների տոհմը մ.թ.ա. 312 թվականից մինչև մ.թ.ա. 63 թվականը։ Այն հիմնադրել է Սելևկիոս I-ը Մակեդոնական կայսրության փլուզումից հետո։ Սելևկիոսը մեկնեց Բաբելոն և այնտեղից հավաքելով կողմնակիցներ սկսեց հավակնել Ալեքսանդր Մակեդոնացու մերձավոր արևելյան տարածքներին։ Իր հզորության գագաթնակետին նրա տիրապետության տակ ընկան կենտրոնական Անատոլիան, Պարսկաստանը, Լևանտը, Միջագետքը և այժմյան Քուվեյթը, Աֆղանստանը և Պակիստանի ու Թուրքմենստանի մի մասը։
Սելևկյանների կայրությունը իր ժամանակաշրջանի հիմնական հելլենական մշակույթի կենտրոնն էր, որտեղ կենտրոնացել էին հունական քաղաքական էլիտան։ Հույն ժողովուրդը սկսեց արտագաղթել բուն Հունաստանից դեպի Սելևկյանների կայսրություն։ Սելևկյանների առաջխաղացումն Անատոլիայից մինչև Հունաստան կանգնեցրեցին միայն հռոմեացիները։ Նրանց փորձերը պարտության մատնելու իրենց վաղեմի թշնամի Պտղոմեոսյան Եգիպտոսին ձախողվեցին, քանի որ վերջիններիս օգնեցին հռոմեացիները։ Հակամարտության մեջ մտնելով Մաուրյա կայսրության առաջնորդ Չանդրագուտպա Մաուրյայի հետ՝ Սելևկյանները մի քանի պարտությունից հետո ստիպված հաշտություն կնքեցին՝ զիջելով ընդարձակ տարածքներ Մաուրյայի, այդ թվում Հնդկաստանի արևմուտքը, Հինդու Կուշը, ներկայիս Աֆղանստանը, Բալոչիստանը, ներկայիս Պակիստանը և կնության տվեց իր աղջկան Մաուրյային։ Կայսրության արևելյան տարածքների մեծ մասը գրավեցին պարտթևները Միհրդատ Ա Պարթևի գլխավորությամբ մ.թ.ա. երկրորդ դարի կեսերին, սակայն Սելևկյան արքաները շարունակեցին կառավարել Սիրիայում մինչև Մեծ Հայքի թագավոր Տիգրան Մեծը վերջնականապես գրավեց Սելևկյանների վերջին տարածքները։


== Պատմություն ==


=== Մակեդոնացու կայսրության մասնատում ===

Ալեքսանդր Մակեդոնացին գրավեց Պարսկական կայսրությունը Աքամենյան տոհմի վերջին արքա Դարեհ III-ի գլխավորությամբ, սակայն նրա կայսրությունը կարճ կյանք ունեցավ։ Մակեդոնացին մահացավ երիտասարդ մ. թ. ա. 323 թվականին՝ թողնելով հսկայական կայսրությունը կիսահելլենական մշակույթով։ Կայսրության կառավարումը հանձնվեց Ալեքսանդրի զորավար Պերդիկասին, իսկ տարածքները բաժանվեցին նրա զորավարների միջև, որպես սատրապություններ։


=== Սելևկյանների հզորացում ===
Ալեքսանդրի զորավարները (Դիադոքոսները) սկսեցին պայքարել կայսրության տարածքների համար։ Պտղոմեոսը, ով Մակեդոնացու մտերիմ զորավարներից էր և Եգիպտոսի սատրապը, առաջինն էր, ով ներդրեց նոր համակարգը, ինչը բերեց Պերդիկասի վախճանին։ Պտղոմեոսի ապստամբության արդյունքում կայրությունը նոր բաժանման ենթարկվեց։ Սելևկիոս I-ը, ով Պերդիկասից հետո կայսրության զորքերի գլխավոր հրամանատարն էր մեկնեց Բաբելոն, որտեղից սկսեց հավակնել կայսրության հիմնական տարածներին։ Սելևկիոսը մ. թ. ա. 312 թվականին հիմնեց Սելևկյանների կայսրությունը, նա տիրացավ ոչ միայն Բաբելոնին, այլ Մակեդոնացու կայսրության մեծ մասին։


== Ծանոթագրություններ ==
Աղբաձոր (այլ կիրառումներ)

Աղբաձոր անվանումը կարող է վերաբերել Արևմտյան Հայաստանի հետևյալ գյուղերին

Աղբաձոր (Չմշկածագի գավառ), Խարբերդի վիլայեթի Չմշկածագի գավառակում
Աղբաձոր (Թորթումի գավառ), Էրզրումի վիլայեթի Թորթումի գավառակում
Աղբաձոր (Օվաջըկի գավառ), Խարբերդի վիլայեթի Օվաջըկի գավառում
Նոնա Պետրոսյան

Նոնա Իվանի Պետրոսյան (սեպտեմբերի 29, 1937(1937-09-29), Բաքու, Ադրբեջանական ԽՍՀ, ԽՍՀՄ - դեկտեմբերի 3, 1993(1993-12-03), Երևան, Հայաստան), հայ դերասանուհի։ ՀԽՍՀ ժողովրդական արտիստ (1984)։


== Կենսագրություն ==
Նոնա Պետրոսյանը ծնվել է Բաքվում։ Սովորել է Երևանի գեղարվեստա-թատերական ինստիտուտի դերասանական ֆակուլտետում։ Եղել է Լենինականի Մռավյանի անվան դրամատիկական թատրոնի դերասանուհի, այնուհետև՝ խաղացել է Երևանի Սունդուկյանի անվան ազգային ակադեմիական թատրոնում։ Աշխատել է նաև Վարդան Աճեմյանի հետ, եղել է ռեժիսորի օգնական։


== Մահը ==
Մահացել է Երևանում` կրծքագեղձի քաղցկեղից։


== Ընտանիք ==
Ամուսին` Հենրիխ Սիմոնյան, երաժիշտ
Դուստրը՝ Աննա Հենրիխ, երգչուհի
Դուստրը՝ Ռոզա Պետրոսյան, երաժիշտ, դերասանուհի


== Ֆիլմեր ==
«Երկունք», 1976
«Աշնան արև», 1977
«Օգոստոս», 1978
«Արևիկ», 1978
«Թթենի», 1979
«Մոր տունը», 1980
«Խոշոր շահում», 1980
«Մեր մանկության տանգոն», 1984
«Վերջին կիրակին», 1985
«Օտար խաղեր», 1986
«Հայրիկ», 1990
«Այնտեղ, ուր երկինքը պառկած է գետնին», 1990


== Ծանոթագրություններ ==
Սմոլենսկ (այլ կիրառումներ)

Սմոլենսկ անունը կամ տերմինը կարող է վերաբերել հետևյալ հոդվածներին․

Սմոլենսկի մարզ - մարզ Ռուսաստանի կազմում։
Սմոլենսկ - Ռուսաստանի Սմոլենսկի մարզի կենտրոն։
(3213) Սմոլենսկ - աստերոիդ։
Անդենվիլ

Անդենվիլ (ֆր.՝ Andainville), հյուսիսային Ֆրանսիայի Պիկարդիայի մարզի Սոմ գավառում։


== Բնակչություն ==


== Տես նաև ==
Ֆրանսիայի վարչական բաժանում


== Ծանոթագրություններ ==
INSEE


== Արտաքին հղումներ ==
Անդենվիլ քարտեզը www.mapquest.com կայքում։
9А-91

9А-91, փոքրածավալ ինքնաձիգ, որը մշակվել է Տուլսկի կոնստրուկտորական բյուրոյում 1992 թվականին՝ որպես СР-3 «Հողմապտույտ» ինքնաձիգի ավելի տեխնոլոգիական նմանակ (և մրցակից)։ 1994 թվականին սկսվեց արտադրությունը, իսկ 1995 թվականին ինքնաձիգն արդիականացվեց։


== Կառուցվածք ==
9А-91 ավտոմատացումը հիմնված է վառոդի գազերի հեռացման վրա։ Փակումը կատարվում է փեղկի շրջադարձով՝ 4 մարտական հենակով։ Հարվածա-վայրէջքային մեխանիզմը՝ ձգանման տեսակը, թույլ է տալիս կրակ վարել միայնակ և շարունակական հերթերով։ Ապահովիչ-թարգմանիչը տեղակայված է ցողունային տուփի ձախ կողմում (արդիականացված տարբերակով` աջից, քանի որ ձախից սկսել է տեղադրվել օպտիկական նշաններն ամրացնելու համար նշաձողը)։ Ավելի վաղ տարբերակների վրա ինքնաձիգն ուներ դույլային արգելակ՝ փոխհատուցիչ, բայց հետագայում դրանից հրաժարվեցին։  Հնարավոր է տեղադրում խլացուցիչով։ Կոճակը վեր է և առաջ։ Ինչպես և մյուս բոլոր մանրամասները, բացի պլաստիկ ատրճանակի բռնակից և փողակալից, այն պատրաստված է պողպատից։ Ծալված վիճակում ինքնաձիգը հարմար է գաղտնի կրելու համար։ Բացի այդ, թաքնված բռնակը կրելու հարմարավետության համար այն արված է փեղկավոր։ Ի տարբերություն Կալաշնիկովի ինքնաձիգի, փեղկը բռնակի համար մշտապես բաց է։
Հատուկ 9A-91-ի համար մշակվել է ПАБ-9 զրահաբաճկոնային պարկուճը` СП-6-ի ավելի էժան անալոգը, որն ապահովում է թշնամու աշխատուժի պարտությունը 3-րդ դասի անձնական պաշտպանական սարքավորումներում, իսկ մինչև 100 մ հեռավորության վրա երաշխավորված է ծակել 8 մմ պողպատե թերթ։ Հնարավոր է օգտագործել շարժական խլացուցիչով։ Սկզբում ծրագրվում էր օգտագործել նաև ГП-95 ենթադիրքային նռնականետ, սակայն ինքնաձիգը չափազանց թեթև էր և դրա համար բավականաչափ ամուր չէր։


== Տարբերակներ և փոփոխություններ ==
Մշակվել են 9А-91 ինքնաձիգի արտահանման տարբերակները՝ 7,62×39 մմ, 5,56×45 մմ ՆԱՏՕ և 5,45×39 մմ փամփուշտներով,սակայն դրանք չեն ստացվել և սերիական արտադրության չեն ենթարկվել։
Ինքնաձիգի բազայի վրա մշակվել է նաև ВСК-94 դիպուկահար հրացանը, որը տարբերվում է 9А-91 անկաշկանդ կմախքային վերջակից, խլացուցիչով և օպտիկական նշանառության համար նախատեսված ամրակապով։


== Սպառազինության մեջ ==
 Բելառուս` Բելառուսի զինված ուժերի հատուկ գործողությունների ուժերի սպառազինության մեջ։
 Մոնղոլիա` Մոնղոլիայի զինված ուժերի հատուկ գործողությունների ուժերի սպառազինության մեջ։
 Ռուսաստան` Ռոսգվարդիայի և Ռուսաստանի Դաշնության Ներքին գործերի նախարարության հատուկ ստորաբաժանումների զինանոցում։
 Սիրիա


== Տեսախաղերում ==
Ghost Recon: Desert Siege
Rainbow Six: Lockdown
Battlefield: Bad Company
Battlefield: Bad Company 2
Battlefield Play4Free
Survarium
Contract Wars
Cross Fire


== Ապամոնտաժում ==

		
		
		
		
		


== Ծանոթագրություններ ==


== Գրականություն ==
А. И. Благовестов. То, из чего стреляют в СНГ։ Справочник стрелкового оружия. / под общ.ред. А. Е. Тараса. Минск, «Харвест», 2000. стр.349-351
Автомат под маской пистолета-пулемёта // Оружие : журнал. — 2007. — № 07.


== Արտաքին հղումներ ==
М. Р. Попенкер. Малогабаритный автомат 9А-91 (Россия) / сайт «Современное стрелковое оружие мира»
Описание автомата 9A-91 на сайте weapon.at.ua
Քեթրին Կոպելի

Քեթրին Լի Կոպելի (անգլ.՝ Katherine Leigh Copely, հունվարի 9, 1988(1988-01-09), Ցինցինատի, Օհայո, ԱՄՆ), ամերիկացի գեղասահորդ, որ Դեյվիդաս Ստագնյունասի հետ հանդես էր գալիս պարեր սառույցի վրա մարզաձևում՝ ներկայացնելով Լիտվան։ Նա Լիտվայի եռակի չեմպիոն է։ Սիրողական մարզական կարիերան ավարտել է 2010 թվականին։
Քեթրին Կոպելիի կրտսեր եղբայրը՝ Դին Կոպելին, նույնպես հանդես է գալիս պարեր սառույցի վրա մարզաձևում՝ պատանեկան մակարդակում ներկայացնելով ԱՄՆ-ն։


== Կարիերա ==

Քեթրին Կոպելիի առաջին զույգը եղել է Դյուկ Ուենզելը, ում հետ նա 2002-2004 թվականներին հանդես է եկել ԱՄՆ-ի ներքին մրցությունների «նորեկներ» (անգլ.՝ novice) ու պատանիների կատեգորիայում։ Նրա հաջորդ զույգը եղել է Պատրիկ Կոնելին, ում հետ նա 2005 թվականին տեղի ունեցած պատանիների ԱՄՆ-ի առաջնությունում զբաղեցրել է 8-րդ տեղը։
2006 թվականին Քեթրինն սկսել է հանդես գալ լիտվացի գեղասահորդ Դեյվիդաս Ստագնյունասի հետ. միջազգային մրցություններում նրանք ներկայացրել են Լիտվան։ Զույգին մարզել են Ելենա Գարանինան ու Վալերի Սպիրիդոնովը։ 2008 թվականին Կոպելին ու Ստագնյունասը փոխել են իրենց մարզիչներին ու սկսել մարզվել Իգոր Շպիլբանդի ու Մարինա Զուևայի մոտ։
Զույգի ամենամեծ ձեռքբերումը եղել է տասներորդ տեղը Եվրոպայի առաջնությունում, ինչպես նաև 14-րդ տեղը 2008 և 2009 թվականների աշխարհի առաջնություններում։
2009 թվականի աշխարհի առաջնությունում մարզիկների ցույց տված արդյունքը նրանց հնարավորություն է ընձեռում ներկայացնել Լիտվան 2010 թվականին Վանկուվերում կայանալիք Օլիմպիական խաղերին։ Սակայն խնդիրներ են առաջանում Քեթրինին Լիտվայի քաղաքացիություն տալու հետ կապված, առանց որի նա չէր կարող ներկայացնել տվյալ երկիրը Օլիմպիական խաղերում։ Սկզբում քաղաքացիության տրամադրման հարցերով զբաղվող հանձնաժողովը որոշում է չերաշխավորել Լիտվայի նախագահին բացառության կարգով քաղաքացիություն տալ Քեթրին Կոպելիին, քանզի նա բավականաչափ ներգրավված չէ լիտվական համայնքում, իսկ հետո Լիտվայի նախագահ Դալյա Գրիբաուսկայտեն այդ հարցում համաձայնում է հանձնաժողովի հետ։ Այդպիսով՝ Կոպելի-Ստագնյունաս զույգը չի կարողանում մասնակցել 2010 թվականի Ձմեռային օլիմպիական խաղերին (Լիտվայում չչի գտնվում բարձր որակավորում ունեցող գեղասահորդների այլ զույգ և ձեռք բերված հավաստագիրը չի օգտագործվում)։ Քաղաքացիություն ստանալու հարցում մերժում ստանալուց անմիջապես հետո զույգը հրաժարվում է մասնակցել Գրան-պրիին (Մոսկվայում կայացած փուլում նրանք զբաղեցրել էին 8-րդ տեղը), իսկ 2010 թվականի հունվարին Լիտվայի գեղասահքի ֆեդերացիայի տնօրեն Լիլյա Վանագենեն հայտնում է, որ Քեթրինը լուրջ վնասվածք ունի։ 2010 թվականի Եվրոպայի և աշխարհի առաջնություններին զույգը չի մասնակցել։ Ավելի ուշ Քեթրինը որոշել է ավարտել սիրողական կարիերան։


== Մարզական նվաճումներ ==

(Դ. Ստագնյունասի հետ)


== Ծանոթագրություններ ==


== Արտաքին հղումներ ==
Ք. Կոպելին ու Դ. Ստագնյունասը Չմշկասահորդների միջազգային միության կայքում
Ք. Կոպելիի ու Դ. Ստագնյունասի պաշտոնական կայքը Archived 2008-05-19 at the Wayback Machine. (անգլ.)
Սաբուրովկա (գյուղ, Սարատովսկի շրջան)

Սաբուրովկա (ռուս.՝ Сабуровка), գյուղ Ռուսաստանի Սարատովի մարզի Սարատովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուարարա

Գուարարա  (պորտ.՝ Guaranésia), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգի Կենտրոնական մասում։ Մտնում է Ժուիս դի Ֆորա գավառի կազմի մեջ։ Բնակչությունը կազմում է 4426 մարդ՝ 2006 թվականի տվյալներով։ Գրավում է 88,589 կմ2 տարածք։ Բնակչության խտությունը կազմում է՝ 50,0 մարդ/կմ2։


== Պատմություն ==
Քաղաքը հիմնադրվել է 1980 թվականի դեկտեմբերի 5-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.490.629,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.364,44 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,750 (տվյալները ՄԱԿ-ի զարգացման ծրագրի)։
53-րդ հյուսիսային զուգահեռական

53-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 53°-ի անկյուն կազմող կետերից կազմված շրջագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով, Ասիայով, և Խաղաղ օվկիանոսով։


== Ցերեկվա տևողությունը ==
Երկրի վրա գտնվող այս լայնության կետերից նայելիս արևը հորիզոնից վերև է գտնվում 16 ժամ 56 րոպե՝ ամառային և 7 ժամ 34 րոպե՝ ձմեռային արևադարձերի ժամանակ։


== Բնութագրական տվյալներ ==
Հեռավորությունը հյուսիսային բևեռից 4127 կմ է, հասարակածից` 5875 կմ։
Երկարությունը 24169 կմ է, որը կազմում է հասարակածի երկարության 60.3%-ը։


== Սահմաններ ==
Կանադայում համընկնում է Նյուֆաունդլենդ և Լաբրադորը Քվեբեքից բաժանող սահմանի մի մասի հետ։


== Աշխարհի շուրջ ==
Ամսաթվի սահմանից սկսած արևելք`


== Տե'ս նաև` ==
52-րդ հյուսիսային զուգահեռական
54-րդ հյուսիսային զուգահեռական
53-րդ հարավային զուգահեռական


== Ծանոթագրություններ ==
East Jesus Nowhere

«East Jesus Nowhere», ամերիկյան փանկ ռոք խումբ Green Day-ի ութերորդ ստուդիական ալբոմի երրորդ սինգլ։ Սինգլը թողարկվել է 2009 թվականի հոկտեմբերի 19-ին։ 


== Սինգլի ստեղծում ==
Սինգլի բառերի հեղինակն է երաժիշտ Բիլի Ջո Արմսթրոնգը։ Սինգլը գրվել է այն ժամանակ, երբ հեղինակի ընկերոջ երեխան կնքվել է։


== Սինգլի տեսահոլովակ ==
Սինգլի տեսահոլովակը թողարկվել է 2009 թվականի սեպտեմբերի 17-ին։ Տեսահոլովակի ռեժիսորն է Քրիս Դուգանը։


== Վարկանշային աղյուսակ ==


== Ծանոթագրություններ ==


== Արտաքին հղումներ ==
Սինգլի ամբողջական բառերը Metrolyrics կայքում Archived 2015-09-06 at the Wayback Machine.
Իգոր Վոլկ

Իգոր Վոլկ (ռուս.՝ Игорь Петрович Волк, ուկրաիներեն՝ Ігор Петрович Волк, ապրիլի 12, 1937(1937-04-12), Զմիյով, ԽՍՀՄ - հունվարի 3, 2017(2017-01-03), Պլովդիվ, Բուլղարիա), Խորհրդային Միության տիեզերագնաց և փորձարկող օդաչու։


== Ռազմական և փորձարարական օդաչու ==
Իգոր Վոլկը դարձել է օդաչու Խորհրդային Միության օդային զինուժում 1956 թվականին։ 1965 թվականին ավարտելով փորձարարական օդաչուական դպրոցը, նա ընդունվեց Գրոմովի անվան օդաչուական գիտահետազոտական ինստիտուտը։ Նա օդում է անցկացրել ավելի քան 7000 ժամ՝ շուրջ 80 տարբեր տեսակի օդանավերով։ Ժամանակի ընթացքում նա թռիչքներ է իրականացրել Խորհրդային բոլոր տեսակի կործանիչ, մարտական և բեռնատար ինքնաթիռներով։ Նա ակնառու ունակություններ է դրսևորել զանազան ինքնաթիռների փորձարկումներում՝ կտրուկ և շեղակի հարձակումներ, շրջադարձեր և պտույտներ։ Նա առաջինն էր, որ փորձարկել է ինքնաթիռի վարքագիծը բարձր, շեշտակի (շուրջ 90°) գրոհների ժամանակ և իրականացրել է այնպիսի հնարքներ, ինչպիսին է «Կոբրա» խուսանավումը։


== Տիեզերական նախագիծ ==
1977 թվականի հուլիսի 12-ին Իգոր Վոլկը ընտրվեց որպես հետազոտող֊տիեզերագնաց և «Սոյուզ T-12» տիեզերանավով թռիչք կատարեց դեպի «Սալյուտ 7» տիեզերակայան։ Թռիչքի նպատակներից մեկը երկարաժամկետ տիեզերական թռիչքի արդյունավետությունների ստուգումն էր։ Վոլկը ղեկավարել է տիեզերագնացների պատրաստման «Բուրան» նախագիծը, իսկ նախագծի չեղարկումից հետո` 1995 թվականին ստանձնել է Գրոմովի անվան թռիչքային հետազոտական ինստիտուտի փորձարարական թռիչքների ղեկավարի օգնականի պաշտոնը, մինչև 1996 թվականին թոշակի անցնելը։ Եղել է Ռուսաստանի Դաշնության Ազգային օդանավային ակումբի նախագահ և «Fédération Aéronautique Internationale»֊ի փոխնախագահ։ 1984 թվականի հուլիսի 29֊ին Վոլկին շնորհվել է Խորհրդային Միության հերոսի կոչում՝  օդաչուական և տիեզերագնացության ոլորտում ներդրած մեծ ավանդի համար։


== Այլ ձեռքբերումներ ==
Վոլկը նաև գյուտարար էր և նախագծել է նոր, չորս ուղևոր տեղավորող թռչող ավտոմեքենա՝ «Լարկ֊4»֊ը, որը զարգացնում է ժամում 45 կմ արագություն, օգտագործում 27 մետրանոց թռիչքուղի և յուրաքանչյուր 100 կիլոմետրի համար ծախսում 11լ վառելիք։


== Անձնական կյանք ==
Վոլկը ամուսնացած էր և ուներ երկու երեխա։ Նա մահացել է 2017 թվականի հունվարի 3֊ին՝ 79 տարեկան հասակում, Բուլղարիայի Պլովդիվ քաղաքում, ուր մեկնել էր հանգստանալու։


== Արտաքին հղումներ ==
Detailed biography of Igor Volk
Biography at Astronautix


== Ծանոթագրություններ ==
Էրբեկուր

Էրբեկուր (ֆր.՝  Herbécourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 154 մարդ, բնակչության խտությունը` 34.22 մարդ/կմ²։ Բնակավայրը զբաղեցնում է 4.5 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 39 կմ արևելք։


== Բնակչություն ==


== Տնտեսություն ==
2010 թվականին ուներ 123 աշխատունակ (15-64 տարեկան)  բնակիչ, որոնցից ակտիվ էին 94-ը, իսկ ոչ ակտիվները` 29։ Ակտիվության ցուցանիշը կազմում է 76,4 %։ 94 աշխատունակ մարդկանցից աշխատել է 88 անձ (52 տղամարդ և 36 կին)։ Գործազուրկ են եղել 6 անձ (3 տղամարդ և 3 կին)։ 29 անաշխատունակներից 7-ը եղել են աշակերտներ կամ ուսանողներ, 8-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թխկուտի մատուռ

Թխկուտի մատուռ, հայկական մատուռ ներկայիս Ադրբեջանի Շամքորի շրջանի տարածքում գտնվող Բադա գյուղից 1 կմ հարավ-արևմուտք՝ բլրալանջին։
Տաճարը իրենից ուղղանկյուն հատակագծով փոքրիկ շինություն է ներկայացնում։ Հիմնովին վերակառուցվել է 1969 թվականին։


== Ծանոթագրություններ ==
1832

1832 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1832 թվականն է, 
XIX դարի 32-րդ տարին։


== Դեպքեր ==
Հունվար 14 - Բացվեց Երևանի գավառական դպրոցը


== Ծնունդներ ==
Հունվարի 13 - Իվան Շիշկին, ռուս նկարիչ, ռեալիստական բնանկարի վարպետ։
Հունվարի 27 - Լուիս Քերոլ, անգլիացի գրող (մահ. 1898)
Ապրիլի 3 - Վիլհելմ Ֆիդլեր, գերմանա-շվեյցարացի մաթեմատիկոս, ճանաչված իր երկրաչափության դասագրքերով և իր ավանդով գծագրական երկրաչափության մեջ
Օգոստոս 16 - Սրապիոն Հեքիմյան, հայ բեմի վերածննդի ականավոր գործիչ, դերասան և թատերագիր (վ. 1892)


== Մահեր ==
Անտուան Ժան Սեն-Մարտեն, ֆրանսիացի հայագետ
Մարտ 22 - Յոհան Վոլֆգանգ ֆոն Գյոթե, գերմանացի մեծ քնարերգու է, մտածող և պետական այր (ծ. 1749)
Glamour (ամսագիր)

Glamour–ը կանացի նորաձևության ամսագիր է, որը հրատարակում է Condé Nast Publications–ը։ Հիմնադրվել է 1939 թվականին և առաջին համարը ներկայացվել է ապրիլ ամսին, իր բնօրինակի անունով՝ «Glamour of Hollywood»։
Հրապարակվում է ԱՄՆ–ում, Միացյալ Թագավորությունում, Ֆրանսիայում, Իտալիայում, Ռուսաստանում, Գերմանիայում, Իսպանիայում, Հունաստանում, Լեհաստանում, Հարավային Աֆրիկայում, Բրազիլիայում, Հունգարիայում, Ռումինիայում, Բուլղարիայում, Նիդեռլանդներում, Մեքսիկայում և այլ երկրներում։


== Ամսագիրը ԱՄՆ–ում ==
1943 թվականին ամսագիրը փոխեց իր անունը՝ Glamour of Hollywood, դարձնելով ներկայիս անունը՝ Glamour։ Ամսագիրը հրատարակվում է սովորականից մեծ ֆորմատներով։ Ներկայիս գլխավոր խմբագիրն է Սինթիա Լեիվը։ Ամսագիրը կարդացողները հիմնականում 18–ից 49 տարեկան կանայք են, իսկ ընդհանուր կարդացողների թիվը հասնում է 1,411,061 (ԱՄՆ–ում միայն)։
2009 թվականի ապրիլին ամսագիրը ստեղծեց իր Գուգլ վիդջեթը։


=== ԱՄՆ–ի խմբագիրները ===
Էլիս Թոմփսոն (1939–1941)
Էլիզաբեթ Փենռոուզ (1941–1953)
Նինա Քայլի (1953–1954)
Քեթլին Քեսեյ (1954–1967)
Ռութ Ուիթնի (1967–1998)
Բոննի Ֆուլեր (1998–2001)
Սինթիա Լեիվ (2001–ներկա)


== Ամսագիրը մնացած երկրներում ==
2001 թվականի ապրիլին Միացյալ Թագավորությունում
2005 թվականի մարտին Գերմանիայում
2004 թվականին Ռուսաստանում
1976 թվականի դեկտեմբերին Իտալիայում
2004 թվականի ապրիլին Հարավային Աֆրիկայում


== «Տարվա գլամուրային կինը» մրցանակաբաշխություն ==
Ամեն տարվա աշնանը ամսագիրը կազմակերպում է «Տարվա գլամուրային կինը» մրցանակաբաշխությունը։ 2007 թվականին մրցանակի արժանացավ Լորենա Օչոան, 2008 թվականին՝ Նուջուդ Ալին, ով Եմենից է և տասը տարեկան է։ 2010 թվականին հաղթեց երգչուհի Շերը։ Հաղթողներից են նաև հայտնի երգչուհիներ Բրիթնի Սփիրսը (2003), Քրիստինա Ագիլերան (2004) և Լեդի Գագան (2013)։


== Ծանոթագրություններ ==
Ֆուտբոլային լիգայի գավաթ 1994-95

Ֆուտբոլային լիգայի գավաթ 1994-95, Ֆուտբոլային լիգայի գավաթի 35-րդ խաղարկությունն է, որում հաղթեց «Լիվերպուլ» ֆուտբոլային ակումբը։
(6919) Տոմոնագա

(6919) Տոմոնագա (անգլ.՝ Tomonaga), աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,26273 ա. մ., առավելագույնը մոտենում է 2,0292 ա. մ. հեռավորության վրա և հեռանում 2,4963 ա. մ.։ Արեգակի շուրջ մեկ ամբողջական պտույտ է կատարում 1243,22 երկրային օրվա ընթացքում, իր ուղեծրով շարժվելով միջինում 0,289571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր
Սինյիտիրո Տոմոնագա


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6919) Տոմոնագա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջերմային հասարակած

Ջերմային հասարակած, երկրի մակերևույթի վրա օդի բազմամյա ամենաբարձր միջին ջերմաստիճանի զուգահեռականը։ Ջերմային համարակած հաստատուն դիրք չունի, ձմռանը համընկնում է աշխարհագրական հասարակածի (օդի միջին ջերմաստիճանը մոտ 26 °C), ամռանը՝ 20-25° հս. լայնությունների հետ (օդի միջին ջերմաստիճանը մոտ 28 °C)։ Միջին տարեկան դիրքը գտնվում է հսհ լայնության մոտ 10°-ի սահմաններում։ Ջերմային համարակածի դիրքի տատանման պատճառը ամռանը Հյուսիսային կիսագնդի ցամաքների խիստ տաքանալն է։
Արմեն Սողոյան (հոգեբույժ)

Արմեն Սողոյան (Սողոյան Արմեն Ֆրունզիկի, օգոստոսի 12, 1967(1967-08-12), Երևան, Հայկական ԽՍՀ, ԽՍՀՄ), Համաշխարհային հոգեբուժական ասոցիացիայի վաստակավոր անդամ, բժշկական գիտությունների թեկնածու (2003 թ.), հոգեբույժ, առողջապահության կազմակերպիչ։ Հայկական հոգեբուժական ասոցիացիայի նախագահ, Հայկական բժշկական ասոցիացիայի նախագահ, Հոգեսոցիալական կարգավորման կենտրոնի գիտական ղեկավար, Հոգեկան առողջության հայկական հանդեսի գլխավոր խմբագիր, Երևանի պետական բժշկական համալսարանի դոցենտ։


== Կրթություն ==
1984 թվականին ավարտել է Երևանի Եղիշե Չարենցի անվան թիվ 67 միջնակարգ դպրոցը, 1993 թվականին՝ Երևանի պետական բժշկական համալսարանի բուժական ֆակուլտետը, 1995 թվականին՝ Երևանի պետական բժշկական համալսարանի հոգեբուժության և բժշկական հոգեբանության ամբիոնի կլինիկական օրդինատուրան։


== Աշխատանքային գործունեությունը ==
1985-1987 թվականներին ծառայել է խորհրդային բանակում։ 1984-1985 թվականներին եղել է Երևանի վիրաբուժության ինստիտուտի սանիտար, 1990-1992 թվականներին՝ Երևանի քաղաքային շտապօգնության ծառայության բուժակ, 1992-1993 թվականներին՝ Երևանի «Նորք» հոգեկան առողջության հանրապետական կենտրոնի բուժակ, 1996-1997 թվականներին՝ նույն կենտրոնի հոգեբույժ, 1997-2000 թվականներին՝ Նուբարաշենի հանրապետական հոգեբուժական հիվանդանոցի հոգեբույժ, 2000-2003 թվականներին՝ Երևանի քաղաքապետարանի առողջապահության վարչության պետի տեղակալ, 2003-2009 թվականներին՝ Երևան քաղաքի առողջապահության և սոցիալական ապահովության վարչության պետ։ 2009 թվականին ընտրվել է Հայկական հոգեբուժական ասոցիացիայի նախագահ։ 2011-2013 թվականներին՝ ՀՀ առողջապահության նախարարության աշխատակազմի լիցենզավորման գործակալության պետ։ 2015-2016 թվականներին՝  ՀՀ աշխատանքի և սոցիալական հարցերի բժշկասոցիալական փորձաքննությունների գործակալության պետ։ 
2015-ից Հոգեսոցիալական կարգավորման կենտրոնի գիտական ղեկավարն է։


== Գիտակրթական գործունեությունը ==
2001 թվականին նշանակվել է Երևանի պետական բժշկական համալսարանի հոգեբուժության և բժշկական հոգեբանության ամբիոնի ասիստենտ։ Պաշտպանել է «Հայաստանի Հանրապետությունում հոգեկան հիվանդությունների տարածվածությունը և հոգեբուժական ծառայության ռացիոնալիզացիայի որոշ հարցեր» թեմայով թեկնածուական ատենախոսությունը։ Հրատարակել է 60-ից ավելի գիտական աշխատանք։ Խմբագրում է Հայկական հոգեբուժական ասոցիացիայի «Հոգեկան առողջության հայկական հանդես» պարբերականը։ Ընտրվել է հոգեբույժների և թմրաբանների հայկական ասոցիացիայի քարտուղար, Հայկական բժշկական ասոցիացիայի փոխնախագահ, Ընտրվել է Հայկական հոգեբուժական ասոցիացիայի նախագահ։ 


== Մասնակցությունը միջազգային կառույցներում ==
Ընդգրկվել է «Ժնևյան նախաձեռնություն հոգեբուժությունում» բարեփոխումների միջազգային ցանցի անդամ։ 2005 և 2008 թվականներին ընտրվել է Համաշխարհային հոգեբուժական ասոցիացիայի խորհրդի անդամ և ներկայացուցիչ Արևելյան Եվրոպայում, 2006 թվականին՝ Հոգեբուժական ասոցիացիաների ասիական ֆեդերացիայի փոխնախագահ։ 2014-2020 Համաշխարհային հոգեբուժական ասոցիացիայի Գործադիր վարչության անդամ, Ֆինանսների քարտուղար։ 


== Արտաքին հղումներ ==
Յուխարի-Այփլի

Յուխարի-Այփլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 5880 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նինո Բացիաշվիլի

Նինո Բացիաշվիլի (վրաց.՝ ნინო ბაციაშვილი, հունվարի 1, 1987(1987-01-01), Բաթում, Վրացական ԽՍՀ, ԽՍՀՄ), վրացի շախմատիստուհի, գրոսմայստեր (2018)։


== Կենսագրություն ==
Ծնվել է 1987 թվականի հունվարի 1-ին Բաթում քաղաքում։  2012 թվականին նա ճանաչվել է է Մոսկվայի բաց առաջնության E խմբի հաղթող։ 2013 թվականին Բացիաշվիլին նվաճել է Լեհաստանի Վրոցլավ քաղաքում անցկացվող Կրիստինա Ռադզիկովսկայի հուշամրցաշարի գավաթը՝  թայ-բրեյքում հաղթելով լեհ շախմատիստուհի Յոհաննա Մայդան-Գաևսկային։ 
2015 թվականին Նինոն հաղթել է Վրաստանի կանանց շախմատի առաջնությունում երկրորդ տեղն զբաղեցրել շախմատի Եվրոպայի կանանց անհատական առաջնությունում։
Եղել է Վրաստանի հավաքականի անդամ, որը ոսկե մեդալ է նվաճել 2015 թվականի շախմատի կանանց աշխարհի թիմային առաջնությունում։ Բացի այդ նա նվաճել է անհատական բրոնզե մեդալ։ 
2015 թվականի դեկտեմբերին նա «Քաթարի Մասթեր օփեն» մրցաշարի մեկնարկային տուրում ոչ-ոքի է խաղացել աշխարհի գործող չեմպիոն Մագնուս Կառլսենի հետ։ 
2016 թվականին Նինոն մասնակցել է ՖԻԴԵ-ի Գրան պրիի կանանց մրցաշարին և զբաղեցրել է երկրորդ տեղը։ 
2018 թվականին Նինոյին շնորհվել է գրոսմայստերի կոչում։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Ախտա (Հրազդանի ավազան)

Անվան այլ կիրառումների համար տե՛ս՝ Ախտա (այլ կիրառումներ)Ախտա, գետակ Հայաստանի Վայոց ձորի մարզում, Հրազդան գետի ձախակողմյան, համեմատաբար կայուն հոսք ունեցող վտակներից է։ Սկիզբ է առնում Լեռնանիստ գյուղի շրջակա աղբյուրնեից, հյուսիսարևմտյան ուղղությամբ 6-7 կմ անցնելով, թափվում է Հրազդանի մեջ։


== Ծանոթագրություններ ==
Սուրբ Հակոբ եկեղեցի (Վարդենիս)

Անվան այլ կիրառումների համար տե՛ս՝ Սուրբ Հակոբ եկեղեցի (այլ կիրառումներ)Սուրբ Հակոբ եկեղեցի, Հայ Առաքելական եկեղեցի Արագածոտնի մարզի Վարդենիս գյուղում։


== Պատմություն ==
Սուրբ Հակոբ եկեղեցին գտնվում է Ապարանի Վարդենիս գյուղում (նախկինում` Գյուլլուջա, Քյուլլուջա)։ Հայաստանի ազգային արխիվում պահպանվում են գյուղի Ս. Հակոբ եկեղեցու 1853-1879 թթ. և 1901-1918 թթ. չափաբերական ծխամատյանները, որտեղ գրանցված են այդ թվականների ծնունդները, մկրտությունները, ամուսնությունները և մահերը։ Վարդենիս (Քյուլլուջա) գյուղի բնակիչների խնդրանքով 1844 թ. հունվարի 29-ին Ս. Գայանե եկեղեցում Հովհաննես Տեր-Մինասյանը  ձեռնադրվել է քահանա։
Եկեղեցին վերաօծվել է 2012 թվականին։ Վերաօծումից հետո դարձել է գործող եկեղեցի և եկեղեցական արարողությունը Սուրբ Հակոբ եկեղեցում կատարում է Տեր Մուշե Վահանյանը։
1887 թ. տվյալներով գյուղի եկեղեցու քահանաներ են եղել Տեր Նիկողոսը և Տեր Համազասպը։
Եկեղեցու պատին կա արձանագրություն.

2012 թվականին եկեղեցու տարածքում «Պապենի Նարեկ» անվամբ սրբավայրի տեղում կառուցվել և նույն թվականի օգոստոսի 25-ին օծվել է «Սուրբ Նարեկ» մատուռը։


== Ծանոթագրություններ ==